Partneriaeth yr Iaith Gernyweg

Corff cynrychiadol yw Partneriaeth yr Iaith Gernyweg (Cernyweg: Keskowethyans an Taves Kernewek kɛskɔˈwɛθjans an ˈtavɛs kɛrˈnɛwɛk, kɛskɔˈwɛθjɐnz ɐn ˈtævɐzs kərˈnuːɐk) a sefydlwyd yng Nghernyw yn 2005 er mwyn hybu a datblygu defnydd yr iaith Gernyweg yng Nghernyw. Mae'n gweithredu o fewn Cyngor Cernyw.

Partneriaeth gyhoeddus a gwirfoddol yw hi ac mae'n cynnwys cynrychiolwyr o blith gwahanol gymdeithasau Cernyweg a sefydliadau diwylliannol ac economig a llywodraeth leol Cernyw. Ariennir y corff yn rhannol gan gynllun Amcan Un yr Undeb Ewropeaidd, gan Adran Cymunedau a Llywodraeth Leol llywodraeth y Deyrnas Unedig a chan Gyngor Cernyw.

Mae'r Bartneriaeth yn gyfrifol am reoli Ffurf Ysgrifenedig Safonol y Gernyweg, orgraff a gyhoeddwyd yn 2008 er mwyn ceisio uno'r nifer o orgraffau gwahanol gynt ac er mwyn cael ei defnyddio ar arwyddion ffyrdd, mewn dogfennau swyddogol ac mewn arholiadau ysgolion.BBC News - Breakthrough for Cornish language - 19 Mai 2008

Gweler hefyd
 Bòrd na Gàidhlig
 Bwrdd yr Iaith Gymraeg
 Coonseil ny Gaelgey
 Foras na Gaeilge
 Ofis ar Brezhoneg

Cyfeiriadau

Dolenni allanol
Cornish Language Partnership  - y safle swyddogol yng Nghernyweg a Saesneg

Categori:Cernyw
Categori:Cernyweg
Categori:Cyrff rheoli iaith